Document ID: 32010D0667

A BIZOTTSÁG HATÁROZATA
(2010. november 4.)
a 66/401/EGK tanácsi irányelv keretében egyes takarmánynövény-vetőmagok tételei maximális súlyának növelésére irányuló átmeneti kísérletről szóló 2007/66/EK határozat módosításáról
(az értesítés a C(2010) 7474. számú dokumentummal történt)
(EGT-vonatkozású szöveg)
(2010/667/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 13a. cikkére,
mivel:
(1)
A 2007/66/EK bizottsági határozatban (2) előírt átmeneti kísérlet 2012. június 30-án befejeződik.
(2)
A 2007/66/EK határozat előírja, hogy a gramineae vetőmagtételek maximális méretétől való eltérés esetén az OECD (Gazdasági Együttműködési és Fejlesztési Szervezet) Tanácsa által elfogadott „ISTA (International Seed Testing Association)/ISF (International Seed Federation) Experiment on Herbage Seed Lot Size” (A Vetőmagvizsgálók Nemzetközi Szövetsége és a Nemzetközi Vetőmag Szövetség kísérlete a takarmánynövény-vetőmagok tételeinek méretéről) című dokumentumban foglaltak szerint kell eljárni. Az ISTA/ISF kísérlete takarmánynövény-vetőmagok tételeinek méretéről 2013. december 31-ig folytatódik.
(3)
A 2007/66/EK határozatban előírt átmeneti kísérletet szintén 2013. december 31-ig kell lefolytatni, hogy a kísérlet befejezésének időpontja megegyezzen az ISTA/ISF-kísérlet befejezésének időpontjával.
(4)
Emellett az ISTA/ISF-kísérletre való hivatkozást frissíteni kell, mivel a kísérletnek új weboldala van.
(5)
A 2007/66/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT A HATÁROZATOT:
1. cikk
A 2007/66/EK határozat 3. cikke helyébe a következő szöveg lép:
„3. cikk
Az átmeneti kísérlet 2007. január 1-jén kezdődik és 2013. december 31-én ér véget.”
2. cikk
A 2007/66/EK határozat mellékletében az (1) lábjegyzet helyébe a következő szöveg lép:
„(1)
http://www.seedtest.org/en/ista_isf_experiment_on_herbage_seed_lot_size_content---1--1265--484.html”.
3. cikk
Ennek a határozatnak a tagállamok a címzettjei.
Kelt Brüsszelben, 2010. november 4-én.

Labels: 17
7
3
6
15